**“NAGĻU ZVEJNIEKDIENAS BĒRNU UN TAUTAS VELO BRAUCIENA” NOLIKUMS**

**1. Mērķis un uzdevumi.**

* Popularizēt riteņbraukšanu un velosportu kā visiem pieejamu aktīvas atpūtas un veselību veicinošu sporta veidu.
* Popularizēt velosipēdu kā videi un cilvēkam draudzīgu transportlīdzekli.
* Veicināt saturīgu brīvā laika pavadīšanu bērnu, jauniešu un pieaugušo vidū.
* Popularizēt Zvejniekdienas sporta svētkus.

**2. Starta vieta un laiks.**

2022.gada 9.jūlijā, Rēzeknes novada, Nagļu pagastā, Nagļu bērnudārza stāvlaukumā pie rotaļu laukuma. Plkst. 11.30. starts bērnu distancē un plkst. 13.00 tautas brauciena distancē.

**3. Grupas un distances.**

**BĒRNU**

Bērnu distances garums – 500 m

|  |  |  |  |
| --- | --- | --- | --- |
| **Grupa** | **Vecums** | **Dzimums** | **Braucamais** |
| B-5 | 5-7 gadi | Zēni | velosipēds |
| B-5 | 5-7 gadi | Meitenes | velosipēds |
| B-8 | 8-10 gadi | Zēni | velosipēds |
| B-8 | 8-10 gadi | Meitenes | velosipēds |

**TAUTAS BRAUCIENS**

Tautas distances garums - 10 km

**Vīrieši un jaunieši**

|  |  |  |  |  |  |
| --- | --- | --- | --- | --- | --- |
| **Grupa** | **Vecums** | **Distance** | **1.vieta** | **2.vieta** | **3.vieta** |
| V-11 | 11 - 25 | Tautas | Apbalvošana | Apbalvošana | Apbalvošana |
| V-26 | 26 - 45 | Tautas | Apbalvošana | Apbalvošana | Apbalvošana |
| V-46 | 46 un vairāk | Tautas | Apbalvošana | Apbalvošana | Apbalvošana |

**Sievietes un jaunietes**

|  |  |  |  |  |  |
| --- | --- | --- | --- | --- | --- |
| **Grupa** | **Vecums** | **Distance** | **1.vieta** | **2.vieta** | **3.vieta** |
| S-11 | 11 - 25 | Tautas | Apbalvošana | Apbalvošana | Apbalvošana |
| S-26 | 26 - 45 | Tautas | Apbalvošana | Apbalvošana | Apbalvošana |
| S-46 | 46 un vairāk | Tautas | Apbalvošana | Apbalvošana | Apbalvošana |

**4. Dalībnieku reģistrācija.**

**Pieteikšanās**

Pieteikšanās visām distancēm zvanot uz tālr.:  **64644360 vai 29401052** **no 2022.gada 20.jūnija.**

**5. Dalības maksa.**

Visiem sacensību reģistrētiem velo braucējiem sacensības **bezmaksas** !

**6. Apbalvošana.**

Tautas brauciena visu vecuma grupu, pirmo trīs vietu ieguvēji tiks apbalvoti ar medaļām un diplomiem. Bērnu distances visa vecuma grupu, pirmo trīs vietu ieguvēji tiks apbalvoti ar turnīra organizatoru sarūpētajām balvām.

**7. Dalībnieku ievērībai.**

* Katrs sacensību dalībnieks, piesakoties sacensībām, ar savu parakstu apliecina, ka

uzņemas pilnu atbildību par savu veselības atbilstību sacensību distances veikšanai, ka ievēros ceļu satiksmes noteikumus un sacensību nolikumu.

* Organizatori un visi citi cilvēki, kuri ir iesaistīti sacensību organizēšanā neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā. Organizators nav atbildīgs par iespējamām sadursmēm, kritieniem un citiem nelaimes gadījumiem trasē.
* Apstiprinot savu dalību sacensībās, dalībnieki atsakās no jebkādu pretenziju izvirzīšanas organizatoram vai citām pasākuma organizēšanā iesaistītām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.
* **Aizsargķiveres un drošības zaļās vestes visiem ir obligātas**! Visa distance ir jāveic ar **aiztaisītu** aizsargķiveri.
* Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības.

**8. Informācija un organizatori.**

## Velo sacensības organizē un vada Nagļu pagasta pārvalde

Adrese: Nagļi, Nagļu pag., Rēzeknes nov., LV 4631

Kontakti: tālr.nr. 64644360 ; Undīne Čeire 29401052.